**Προεδρικές εκλογές** διεξήχθησαν στη Σερβία στις 2 Απριλίου 2017, για 11η φορά από τότε που ο θεσμός του Προέδρου εισήχθη το 1990. Ο κάτοχος της προεδρίας Τόμισλαβ Νίκολιτς μπορούσε να διεκδικήσει μια δεύτερη πενταετή θητεία, αλλά επέλεξε να μην το πράξει. Ο πρωθυπουργός Αλεξάνταρ Βούτσιτς εξελέγη πρόεδρος από τον πρώτο γύρο.

Εκλογικό σύστημα
----------------

Ο Πρόεδρος της Σερβίας εκλέγεται για μια θητεία πέντε ετών, χρησιμοποιώντας το σύστημα της ψηφοφορίας σε δύο γύρους. Η θητεία του Προέδρου τερματίστηκε στις 31 Μαΐου.

Υποψήφιοι
---------

Η Σερβική Εκλογική Επιτροπή επιβεβαίωσε έντεκα υποψήφιους. Ο αριθμός των υποψηφίων αποφασίστηκε τυχαία με κλήρωση που έγινε στις 17 Μαρτίου.

Αποτελέσματα
------------

Καθώς ο Βούτσιτς συγκέντρωσε περισσότερο από το 50% των ψήφων, χωρίς να χρειαστεί να διεξαχθεί δεύτερος γύρος, εξελέγη πρόεδρος.

Τα αποτελέσματα των εκλογών από τους δήμους
  Αλεξάνταρ Βούτσιτς
  Σάσα Γιάνκοβιτς
  Μίλαν Σταμάτοβιτς
  Μη διεξαγωγή εκλογών

| Υποψήφιος | Κόμμα | Ψήφοι | % |
| --- | --- | --- | --- |
| Αλεξάνταρ Βούτσιτς | Σερβικό Προοδευτικό Κόμμα | 2.012.788 | 55,06 |
| Σάσα Γιάνκοβιτς | Ανεξάρτητος | 597.728 | 16,35 |
| Λούκα Μαξίμοβιτς | Ανεξάρτητος | 344.498 | 9,42 |
| Βουκ Γέρεμιτς | Ανεξάρτητος | 206.676 | 5,65 |
| Βόισλαβ Σέσελι | Σερβικό Ριζοσπαστικό Κόμμα | 163.802 | 4,48 |
| Μπόσκο Ομπράντοβιτς | Dveri | 83.523 | 2,28 |
| Σάσα Ραντούλοβιτς | Αρκετά | 51.651 | 1,41 |
| Μίλαν Σταμάτοβιτς | Ανεξάρτητος | 42.193 | 1,15 |
| Νέναντ Τσάνακ | Σύνδεσμος Σοσιαλδημοκρατών της Βοϊβοντίνας | 41.070 | 1,12 |
| Αλεξάνταρ Πόποβιτς | Δημοκρατικό Κόμμα της Σερβίας | 38.167 | 1,04 |
| Μίροσλαβ Πάροβιτς | Εθνικό Απελευθερωτικό Κίνημα | 11.540 | 0,32 |
| Άκυρα/λευκά ψηφοδέλτια | 61.729 | 1,69 |
| **Συνολικά** | **3.655.365** | **100** |
| Εγγεγραμμένοι ψηφοφόροι/προσέλευση | 54,36 |
| Πηγή: RIK |

Εκλογικές διαμάχες
------------------

Η εκλογή αμαυρώθηκε από κατηγορίες για εκφοβισμό των ψηφοφόρων και μια σχεδόν απόλυτη κυριαρχία του Βούτσιτς και του κόμματός του στα ΜΜΕ. Μετά την ανακοίνωση των αποτελεσμάτων, διαδηλώσεις πραγματοποιήθηκαν σε όλη τη Σερβία εναντίον της νίκης του Βούτσιτς.

Στις 3 Απριλίου 2017, η δημοκρατική Εκλογική Επιτροπή ανακοίνωσε ότι τα αποτελέσματα των εκλογών σε δύο εκλογικά τμήματα στην Μπάτσκα Πάλανκα και στο Ζρένιανιν θα ακυρωθούν και στη συνέχεια θα επαναλαμβανόταν η ψηφοφορία σε αυτα τα κέντρα, στις 11 Απριλίου. Αυτό έγινε εξαιτίας αναφορών για εκλογική νοθεία. Την επόμενη μέρα, τα αποτελέσματα των εκλογών ακυρώθηκαν σε άλλες έξι δήμους, με επαναληπτικούς γύρους, επίσης, να ορίζονται για τις 11 Απριλίου. Η επαναληπτική ψηφοφορία σε οκτώ δήμοιυς δεν θα μπορούσε να αλλάξει το αποτέλεσμα των εκλογών, καθώς υπήρχαν μόνο 9.851 εκλογείς που είχαν δικαίωμα ψήφου, λιγότερους από τη διαφορά με την οποία κέρδισε ο Βούτσιτς.
Στις 3 Απριλίου, μετά την ανακοίνωση της νίκης του Βούτσιτς, φοιτητές διαδήλωσαν μπροστά από την εθνοσυνέλευση. Στην εν λόγω διαδήλωση σύμφωνα με το *Danas*, συμμετείχαν πάνω από 10.000 άτομα. Διαδηλώσεις μετά τα αποτελέσματα των εκλογών ανακοινώθηκαν και σε 15 πόλεις ανά τη Σερβία.

Παραπομπές
----------

1. ↑  «Serbia to hold presidential elections on April 2». B92. 28 Φεβρουαρίου 2017.
2. ↑  Serbia IFES
3. ↑  «President-elect Vucic to remain PM for another two months». B92. 3 Απριλίου 2017.
4. ↑  «Izborni listići: Janković 1, Jeremić 2, Beli 5, Vučić 6». B92. 17 Μαρτίου 2017.
5. ↑  «A Serbian Election Erodes Democracy». *The New York Times*. 9 Απριλίου 2017. Ανακτήθηκε στις 9 Απριλίου 2017.
6. ↑  Da Silva, Chantal (8 Απριλίου 2017). «Serbian protesters accuse media of turning blind eye, as anti-corruption rallies continue». *The Independent*. Ανακτήθηκε στις 9 Απριλίου 2017.
7. ↑  Tanjug (4 Απριλίου 2017). «Mondo: *Poništeni izbori: Sumnjiv JMBG i višak listića*» (στα Σερβικά). Ανακτήθηκε στις 4 Απριλίου 2017.
8. ↑  Tanjug (4 Απριλίου 2017). «Večernje Novosti: *Ponovljanje izbora na osam biračkih mesta 11. aprila*» (στα Σερβικά).
9. ↑  «Danas: *Više od 10.000 mladih protestuje protiv diktature*» (στα Σερβικά). 3 Απριλίου 2017. Ανακτήθηκε στις 4 Απριλίου 2017.
10. ↑  «Danas: *Protesti protiv vlasti u 15 gradova Srbije*» (στα Σερβικά). 4 Απριλίου 2017. Ανακτήθηκε στις 4 Απριλίου 2017.